
                                                              ANEXA LA P.H.C.L. nr. 10/22.02.2024
CONTRACT DE SUSȚINERE FINANCIARĂ
Nr. ________/_______________

              Art. 1 PĂRȚILE CONTRACTANTE 
1.1. Comuna Cornățelu, cu sediul în Cornățelu, str. Primăriei, nr. 37, județul Dâmbovița, telefon 0372332739, cod fiscal 4280299, prin reprezentant Ivan Florin-Nelu – primar,
1.2. Asociația Fotbal Club Luceafărul Bolovani, cu sediul localitatea Bolovani, comuna Cornățelu, str. Ion Bolovăneanu, nr. 305, CUI 46266958, reprezentată prin Istrate Sabin-Georgian.

        Art. 2 OBIECTUL CONTRACTULUI
2.1. Obiectul prezentului contract are ca scop promovarea și dezvoltarea activității sportive de performanță în comuna Cornățelu, prin susținerea financiară a activităților sportive desfășurate de Asociația Fotbal Club Cornățelu.
2.2. Susținerea financiară pentru anul competițional 2024 se va realiza prin alocarea de la bugetul local a sumei de 20.000 lei, aprobată prin hotărâre a Consiliului local al comunei Cornățelu.
              Art. 3 DURATA CONTRACTULUI 
3.1. Prezentul contract este valabil pentru anul bugetar 2024, respectiv 31.12.2024.
3.2. Intenția Asociației Fotbal Club Luceafărul Bolovani de prelungire a contractului va trebui adusă la cunoștința consiliului local, în scris, cu cel puțin o lună înaintea expirării termenului prevăzut în prezentul contract.
              Art. 4 DREPTURILE ȘI OBLIGAȚIILE PĂRȚILOR
4.1. Comuna Cornățelu :
4.1.1. Comuna Cornățelu se obligă să susțină financiar activitățile sportive desfășurate de echipa de fotbal a Asociației Fotbal Club Luceafărul Bolovani din bugetul local.
4.1.2. Sumele alocate de Consiliul Local al comunei Cornățelu vor fi întrebuințate la decontarea cheltuielilor necesare realizării obiectivelor prevăzute în programul anual, pe natură de cheltuieli, conform Anexei nr. 1 la prezentul contract. 
4.1.3. Comuna Cornățelu va vira sumele stabilite în contul Asociației Fotbal Club Luceafărul Bolovani în baza solicitării, în conformitate cu obiectivele prevăzute în Anexa nr. 1 la contract.
4.2. Asociația Fotbal Club Luceafărul Bolovani :
4.2.1. Asociația Fotbal Club Luceafărul Bolovani se obligă să contribuie la dezvoltarea ramurii sportive fotbal din comuna Cornățelu.
4.2.2. Asociația Fotbal Club Luceafărul Bolovani se obligă să promoveze imaginea comunei Cornățelu în toate activitățile pe care le va desfășura.
4.2.3. Asociația Fotbal Club Luceafărul Bolovani se obligă să nu transfere sau să cesioneze drepturile dobândite prin prezentul contract de asociere altor persoane fizice sau juridice.
                Art. 5 MODIFICAREA ȘI ÎNCETAREA CONTRACTULUI
5.1. Încetarea prezentului contract poate avea loc în următoarele cazuri :
a) la împlinirea termenului pentru care a fost încheiat;
b) prin acordul părților contractante;
c) în urma ivirii unui caz de forță majoră;
d) imposibilitatea asigurării fondurilor bănești de către Consiliul Local al comunei Cornățelu;
e) prin reziliere : - în cazul nerespectării destinației sumelor alocate;
                               - în cazul în care nu se obțin performanțele sportive la care Asociația Fotbal Club Luceafărul Bolovani s-a obligat prin prezentul contract;
                               - dacă nu se respect clauzele stipulate în prezentul contract, rezilierea, se va face de drept, fără punerea în întârziere și fără intervenția instanței de judecată.
                  Art. 6 REGLEMENTAREA LITIGIILOR 
6.1. Eventualele litigii, neînțelegeri sau pretenții, având legătură cu prezentul contract de finanțare, sau încălcarea, încetarea sau invalidarea acestuia, vor fi soluționate pe cale amiabilă, în caz contrar părțile se vor adresa instanței de judecată de drept comun.
                    Art. 7 FORȚA MAJORĂ
7.1. Prin forță majoră se înțeleg evenimente imprevizibile și inevitabile, independente de voința părților, intervenite după intrarea în vigoare a prezentului contract, și care împiedică în mod obiectiv execuția integral sau parțială a obligațiilor ce decurg din acest contract.
7.2. În caz de apariție a unui eveniment de forță majoră, partea care îl invocă trebuie să informeze cealaltă parte în termen de 5 zile de la apariția lui, sau de la data de lacare a luat la cunoștință de acesta, prin notificare expresă. Încetarea cazului de forță majoră va fi, de asemenea, adusă la cunștința celeilalte părți în termen de 5 zile de la încetare, prin notificare expresă.
                 
 
                       Art. 8 CLAUZE SPECIALE 
8.1. Părțile au obligația de a nu întreprinde nimic de natură a afecta buna desfășurare a activității care face obiectul prezentului contract de finanțare.
8.2. Modul de gestionare a sumelor alocate de Consiliul Local al comunei Cornățelu către  Asociația Fotbal Club Luceafărul Bolovani  va fi controlat de către compartimentul contabilitate-impozite și taxe din cadrul Primăriei comunei Cornățelu în baza rapoartelor și documentelor justificative prezentate.
8.3. La sfărșitul campionatului, Consiliul al comunei Cornățelu va analiza performanțele obținute de Asociația Fotbal Club Luceafărul Bolovani și modul de îndeplinire a prezentului contract de finanțare.
                       Art. 9 DISPOZIȚII FINALE
9.1. Modificarea, adaptarea și completarea prezentului contract, se face numai cu acordul scris al ambelor părți, prin acte adiționale.
9.2. Prezentul contract de asociere a fost încheiat în 3 exemplare de valoare jurdidică egală, la data de ______________.

